

 ΛΕΥΚΑΔΑ 16-10-2024

**ΔΕΛΤΙΟ ΤΥΠΟΥ**

**Συνεδρίαση Συντονιστικού Τοπικού Οργάνου Πολιτικής Προστασίας Δήμου Λευκάδας**

Συνεδρίασε την Τρίτη 15 Οκτωβρίου 2024 το Συντονιστικό Τοπικό Όργανο Πολιτικής Προστασίας του Δήμου Λευκάδας ενόψει της χειμερινής περιόδου.

Κύρια θέματα συζήτησης ο συντονισμός των συναρμόδιων υπηρεσιών για την αντιμετώπιση εκτάκτων αναγκών κατά τους χειμερινούς μήνες.

Κατά την έναρξη της συνεδρίασης, η Αν. Δήμαρχος κ. Σεβαστή Κωνσταντινίδη ευχαρίστησε όλους τους εμπλεκόμενους για την συνεισφορά τους κατά την προηγούμενη αντιπυρική περίοδο και επεσήμανε τις σημαντικές δράσεις και ενέργειες που έγιναν και εξακολουθούν να γίνονται από μέρους της πολιτικής προστασίας του Δήμου.

Στη συνέχεια τον λόγο πήραν οι εκπρόσωποι των υπηρεσιών οι οποίοι τοποθετήθηκαν ως προς τις αρμοδιότητές τους και τις ενέργειες στις οποίες έχουν προβεί ενόψει της χειμερινής περιόδου. Ιδιαίτερη αναφορά έγινε για συγκεκριμένα ζητήματα, όπως ο καθαρισμός των ρεμάτων, των αποστραγγιστικών αυλάκων και των φρεατίων.

Ο Αντιδήμαρχος Πολιτικής Προστασίας κ. Νίκος Λάζαρης αναφέρθηκε στις ενέργειες που έχει ήδη ξεκινήσει ο Δήμος (όπως καθαρισμός φρεατίων, σουδών κ.α.) και οι οποίες συνεχίζονται. Τόνισε τα σημαντικά αποτελέσματα που είχαμε κατά την αντιπυρική περίοδο και την αναγκαιότητα να συνεχισθούν με την ίδια αποτελεσματικότητα και για τα όποια ακραία χειμερινά φαινόμενα.

 Στη Συνεδρίαση συμμετείχαν η Αν. Δήμαρχος κ. Κωνσταντινίδη Σεβαστή . ο Αντιπεριφεριάρχης Λευκάδας κ. Δουβίτσας Αντώνιος, ο Αντιδήμαρχος Πολιτικής Προστασίας, κ. Λάζαρης Νικόλαος , η  Δ/ντρια Πολιτικής Προστασίας Αποκεντρωμένης κ. Σωτηροπούλου Μαρία Διοίκησης ,ο Αν. Διοικητής Πυροσβεστικών Υπηρεσιών Λευκάδας ,  ο Λιμενάρχης Λευκάδας ,Εκπρόσωπος της Αστυνομικής Διεύθυνσης, Εκπρόσωπος του Διοικητή της 4ης Μ.Σ.Ε.Π. της Αεροπορίας, ο Δασάρχης Λευκάδας, ο υπεύθυνος Πολιτικής Προστασίας της Περιφέρειας, εκπρόσωπος της Δημοτικής Αστυνομίας οι Διευθυντές οι Προϊστάμενοι και υπάλληλοι των εμπλεκομένων υπηρεσιών του Δήμου

 ΑΠΟ ΤΟΝ ΔΗΜΟ ΛΕΥΚΑΔΑΣ